Ce urmărește, de fapt, China? Raport comun al serviciilor secrete occidentale: Beijingul a ascuns și distrus probe privind izbucnirea epidemiei de coronavirus
China a distrus și a ascuns în mod deliberat probe esențiale în izbucnirea pandemiei de coronavirus, faptele sale costând până acum zeci de mii de vieți, relevă un raport secret al serviciilor de informații din cinci țări occidentale publicat luni, 4 mai, de Daily Telegraph.
Documentul de 15 pagini, elaborat de agențiile de securitate din SUA, Marea Britanie, Canada, Australia și Noua Zeelandă, a ajuns deja pe masa guvernelor din aceste state, stârnind îngrijorare și furie.

Au „dispărut” doctorii, s-au distrus probe. Beijingul a refuzat să furnizeze mostre de virus pentru cercetătorii care caută un vaccin
China este acuzată că a ascuns informațiile despre virus reducându-i la tăcere sau chiar făcându-i “dispăruți” pe doctorii care au vorbit, că a distrus probe și că a refuzat să furnizeze mostre de virus pentru oamenii de știință care încercau să lucreze la un vaccin.

Se menționează, de asemenea, că guvernul Australiei a antrenat și finanțat o echipă de cercetători chinezi dintr-un laborator care opera modificări genetice ale unor coronavirusuri mortale cu posibilă transmitere de la lilieci la oameni și care nu au tratament.

„În timp ce serviciile de informații investighează dacă acest virus nu a fost scăpat din neatenție dintr-un laborator din Wuhan, echipa de cercetători condusă de Shi Zhengli prezintă în dosarul ajuns la guvernele occidentale studii care stârnesc îngrijorare”, scrie Daily Telegraph. Motivul temerilor: cercetătorii audescoperit într-o peșteră din Yunnan (China) mostre de coronavirus care prezentau caracteristici genetice similare cu COVID-19. Din acestea au sintetizat un coronavirus derivat de la lilieci care nu poate fi tratat.

Cercetări bizare și joaca de-a Dumnezeu în laboratoarele din Wuhan
Raportul citat de Daily Telegraph acuză China de “negarea mortală a transmiterii de la om la om” a virusului, reducerea la tăcere sau “dispariția” medicilor care au vorbit, distrugerea dovezilor că virusul provine din laboratoare, “albirea” standurilor din piața de animale sălbatice din Wuhan și refuzul de a furniza mostre de virus pentru oamenii de știință care lucrează la un vaccin.
Nu e prima oară când apar acuzații la adresa guvernului comunist de la Beijing, considerat responsabil pentru pandemia de COVID-19.
Există suspiciuni că, în prealabil, China și-a asigurat „spatele” preluând controlul ocult asupra Organizației Mondiale a Sănătății, pe care a populat-o cu agenți și pioni de-ai săi. OMS nu a avut reacție la debutul pandemiei, întârzierea cu care a recunoscut pericolul și a avertizat omenirea jucând un rol esențial în răspândirea virusului la scară planetară.

Și mai interesant este că figuri-cheie ale Institutului de Virologie din Wuhan (de unde se presupune că a scăpat virusul) au fost în trecut instruiți sau angajați în Laboratorul australian de sănătate animală CSIRO, unde făcuseră cercetări privind agenții patogeni mortali care există în liliecii vii, inclusiv celebrul virus SARS.

Aceste cercetări se făcuseră în cadrul unui parteneriat permanent între CSIRO și Academia Chineză de Științe. Parteneriatul continuă și azi, în ciuda îngrijorărilor că studiile acestea sunt prea riscante.
[('Geo-politică', 343), ('Minimizarea impactului COVID-19', 31), ('Teorii ale conspirației', 236), ('Știre reală', 582), ('Criticarea restricțiilor', 240), ('Acuzații de autoritarism și distopie', 358), ('Satiră', 327), ('Criticarea actorilor naționali și internaționali', 49), ('Narațiuni legate de sănătate', 205), ('Narațiuni legate de vaccinare', 67)]